
Text rozhodnutia
Súd: Krajský súd Bratislava Spisová značka: 5S/217/2012 Identifikačné číslo súdneho spisu: 1012201286 Dátum vydania rozhodnutia: 05. 11. 2013 Meno a priezvisko sudcu, VSÚ: JUDr. Anna Peťovská PhD. ECLI: ECLI:SK:KSBA:2013:1012201286.1 Uznesenie Krajský súd v Bratislave v právnej veci žalobcu: O. s.r.o., Z. J. XX/A, XXX XX I., zastúpený: KRION Partners s.r.o., Jozefská 3, 811 06 Bratislava, proti žalovanému: Finančné riaditeľstvo Slovenskej republiky, Oddelenie daňového konania Banská Bystrica, Lazovná 63, 974 01 Banská Bystrica, o preskúmanie zákonnosti rozhodnutia žalovaného č. XXXXXXX/X/XXXXXXX/XXXX/XXXX-r zo dňa XX. júna XXXX, takto r o z h o d o l : Súd konanie z a s t a v u j e . Žiaden z účastníkov nemá právo na náhradu trov konania. o d ô v o d n e n i e : Žalobou podanou tunajšiemu súdu dňa 06.07.2012 sa žalobca domáhal preskúmania zákonnosti rozhodnutia žalovaného č. XXXXXXX/X/XXXXXXX/XXXX/XXXX-r zo dňa XX.XX.XXXX, ktorým žalovaný odmietol odvolanie žalobcu a potvrdil dodatočný platobný výmer Daňového úradu Bratislava č. XXXXXXX/X/XXXXXX/XXXX zo dňa XX.XX.XXXX. Platobným výmerom nebol žalobcovi priznaný nadmerný odpočet dane z pridanej hodnoty za zdaňovacie obdobie marec XXXX vo výške XXX.XXX,XX eur. Keďže žalobca spolu so žalobou nezaplatil poplatok za podanie žaloby v sume 66,- eur, súd ho pod následkom zastavenia konania vyzval na zaplatenie súdneho poplatku v lehote 10 dní výzvou č.k. 5S/217/2012-29 zo dňa 7.10.2013, doručenou právnemu zástupcovi žalobcu dňa 10.10.2013. Žalobca napriek výzve súdny poplatok nezaplatil. Podľa § 10 ods. 1 zákona č. 71/1992 Zb. o súdnych poplatkoch, ak nebol zaplatený poplatok splatný podaním návrhu na začatie konania alebo dovolania, prvostupňový súd vyzve poplatníka, aby poplatok zaplatil v lehote, ktorú určí spravidla v lehote desiatich dní od doručenia výzvy; ak aj napriek výzve poplatok nebol zaplatený v lehote, súd konanie zastaví. O následkoch nezaplatenia poplatku musí byť poplatník vo výzve poučený. Súd vyzve poplatníka na zaplatenie poplatku splatného podaním návrhu na začatie konania predtým, ako nariadi pojednávanie tak, aby lehota od zaplatenia poplatku do pojednávania, vydania platobného rozkazu a rozkazu na plnenie alebo rozhodnutia bez nariadenia pojednávania nebola dlhšia ako dva mesiace; túto lehotu môže predseda súdu z dôležitých dôvodov predĺžiť. Keďže žalobca nezaplatil súdny poplatok v lehote stanovenej výzvou súdu, a to napriek poučeniu o následkoch nezaplatenia, rozhodol súd tak, že konanie vo veci zastavil. O náhrade trov konania súd rozhodol podľa § 146 ods. 1 písm. c/ O.s.p. s použitím ustanovenia § 246c O.s.p. tak, že žiaden z účastníkov nemá právo na náhradu trov konania, nakoľko konanie vo veci bolo zastavené a žalovanému trovy v súvislosti s konaním nevznikli. Toto rozhodnutie senát Krajského súdu v Bratislave prijal pomerom hlasov 3 : 0 (§ 3 ods. 9 zákona č. 757/2004 Z.z. v znení zákona č. 33/2011 Z.z.) Poučenie: Proti tomuto uzneseniu možno podať odvolanie do 15 dní odo dňa jeho doručenia, na Krajský súd v Bratislave. V odvolaní sa má popri všeobecných náležitostiach (§ 42 ods. 3 O.s.p.) uviesť, proti ktorému rozhodnutiu smeruje, v akom rozsahu sa napáda, v čom sa toto rozhodnutie alebo postup súdu považuje za nesprávny a čoho sa odvolateľ domáha.

